A Középhalmi Misszió 2008. évi eseményei
Az immár 16 éve szokásos kuratóriumi gyűlésen Istenbe vetett bizalommal terveztük ez évi feladatainkat.
A márciusi nagytakarítás mellett szomorú feladatunk lett. Az úgynevezett újabb iskola (félévszázados) teteje beszakadt. Az egész tetőt újra kellett építeni. Urunk próbára tett, anyagi tartalékunk nem volt elég. Benne bízva elkezdtünk a javítást. Isten segítségével egy testvérünk minimális bérért hozta rendbe a tetőt. A biztosító, máskor hónapokig vártunk a fizetésre egy héten belül átutalta a pénzt. Testvéreink adományai, a középhalmiak segítsége által húsvét után meg tudtuk tartani gyógyító hetünket.
Ez évben a szeretetszolgálat középhalmi klubjának tagjaival együtt mentünk Virágvasárnapján Nagyszénásra az istentiszteletre. A mennybemenetel ünnepén Csabacsűdön megtartott csendesnapon több testvérünk tett bizonyságot szabadulásáért.
Júliusban Békéscsabán kékkeresztes találkozón meghívtuk testvéreinket a nyári gyógyító alkalomra. E hétvégén országos találkozót tartottunk középhalmon Dunántúl, Budapest, Dömös, Felvidék, Nyírség és a Viharsarokból jött testvéreinkkel együtt hallhattunk Balog Katalin dömösi kékkereszt vezetőjének igehirdetését. 
Július végén a nagycsaládos hetünkön a Continental Singers énekkart láttuk vendégül, akik az Ótemplomban csodálatos hangversenyt adtak. A gyermekek, szülők, a missziónak tagjai mind ott hallhattuk éneküket, bizonyságtételüket. Nagy örömünk volt ezen a héten. Az 1990-es években kis csoportos gyermekeink a kapu program keretében nálunk segítettek nem csak a fizikai, de a lelki munkákban is és az éjszakai felügyeletben. Köszönjük Urunknak, hogy a korán elvetett mag gyümölcsöt hozott és még mi idősek ezt megélhettük.
Az augusztusi gyermeknap – és középhalmi lakosok találkozóján lelkészünk által elhangzott Isten igéjének üzenete sem volt üres szó.
Az idősek hetére egy szabadult testvérünk pécsváradi otthonába hívott meg bennünket, ahol miután megszabadult az alkoholtól nyári táborozó helyet létesített. 
A délelőtti elcsendesedések után jutott idő, hogy megnézzük a gyönyörű vidéket és a Zengőt, a sok vízesést a tengerszemet. Lélekben, testben felüdülve indultunk haza.
Október hónapi csendes hetünkön a középhalmiakkal együtt hálát adtunk új szabadult testvéreinkért. Az idén először ünnepeltük meg a reformáció ünnepét.
Az örökélet vasárnapján a középhalmi lakosokkal emlékeztünk meg elhunytjainkról. 
Karácsony ünnepén úrvacsorás istentisztelet és szeretetvendégség volt a Missziónkban.
Hálát adunk Urunknak, hogy a nehézségekben átsegített és az ő kegyelméből kezdhetjük az egyházi újesztendőt. Megköszönjük testvéreink segítségét, akik imádságukkal, adományaikkal, munkájukkal segítettek minket, valamint a felajánlott 1 %-ot, melynek egészét, 129 465 Ft-ot a tető javítására és a munkanélküli családok nyári táboroztatására fordítottunk. 
Kérjük továbbra is áldozatkész segítségüket. 
Kívánunk mindenkinek áldott ádventet és karácsonyt. Azzal az örömhírrel, hogy „megjelent az Isten üdvözítő kegyelme minden embernek” Titus 2,11

A Középhalmi Misszió vezetősége nevében Dr. Sárkány Angyal

A szarvasi Középhalmi Misszió 2009. évi terve
Január: Úrvacsorás Istentisztelet
Február: Kuratóriumi ülés, tervek, pályázatok készítése
Március: Tavaszi nagytakarítás, tereprendezés
Április: Húsvéti Úrvacsorás Istentisztelet
20-26-ig Szenvedélybetegek hete
Május: Harmadik hétvégén csendes hétvége a kékkeresztesekkel
21-én Menybemenetel ünnepén Csabacsűdön Szarvas – Nagyszénás találkozó
31-én Pünkösd, Úrvacsorás Istentisztelet
Június: 
7-én Gyermeknap
Július: 
13-19-ig alkoholbetegek utógondozása
20-27-ig nagycsaládosok hete
Augusztus: 
1-jén Békéscsabán Kékkeresztes találkozó
20-án Csendesnap - közösen a volt népfőiskolásokkal
Szeptember: 
7-12-ig Idősek hete
Október: 
4-10-ig Gyógyító hét
31-én Reformáció Ünnepe
November: 
22-én Örökélet vasárnapja
December: 
22-én Gyermekek Karácsonya
25-én Karácsonyi Istentisztelet